open-index/open-wikipedia-markdown huggingface dataset:
Kjeglenebb

__NOTOC__
**Kjeglenebb**, eller **kjeglenebbar**, er ei biologisk slekt ***Conirostrum***  av små tanagarar, Thraupidae, som lever i varierte habitat: i skogshabitat, i páramo, i fuktig tåkeskog eller habitat av lågare buskar i Sør-Amerika. Nokre artar er knytt til elver i Amazonas og jamvel atlanterhavskysten, andre lever høgre opp på begge sider av Andesfjella.

## Skildring

Dette er ei gruppe som er lite einsarta i fjørdrakt, men alle er instektetarar med tynne, rettpeikande nebb. Utsjånaden av nokre artar i Amazonas kan minne om parulaer. Storleiken ligg i området 9,5 til 16,5 centimeter. Dei som lever i Andes beitar regelbunden i fleirartsflokkar. 

Største arten er kjempekjeglenebb på opptil 27 gram, 16,5 cm, minste er kvitøyrekjeglenebb på 7 gram, 9,5  centimeter. 

Her finst stor variasjon i preferanse for høgder, perlebrystkjeglenebb held seg helst under 150 moh. i indre Amazonas, kjempekjeglenebb typisk 3300–4500 moh. Andes i Peru og Ecuador. Men arten gråkjeglenebb kan treffast i Peru frå stillehavskysten og opp til 4500 moh. i Andes. 

Tamarugokjeglenebb er ein trekkfugl som hekkar i nordlege Chile og trekker nordover til sørlegaste Peru vinterstid, i april-november.

## Artslista
***Conirostrum*** i rekkjefølgje etter EBird/Clements Checklist v2017 med norske namn etter *Norske navn på verdens fugler*:     
* Raudaugekjeglenebb, *Conirostrum bicolor*, Bicolored Conebill, Vieillot, 1809, (NT)

* Perlebrystkjeglenebb, *Conirostrum margaritae*, Pearly-breasted Conebill, Holt, 1931, (VU)

* Brungumpkjeglenebb, *Conirostrum speciosum*, Chestnut-vented Conebill, Temminck, 1824, (LC)

* Kvitøyrekjeglenebb, *Conirostrum leucogenys*, White-eared Conebill, Lafresnaye, 1852, (LC)

* Kjempekjeglenebb, *Conirostrum binghami*, Giant Conebill, Sclater, 1860, (NT)

* Kvitbrynkjeglenebb, *Conirostrum ferrugineiventre*, White-browed Conebill, Sclater, 1856, (LC)

* Blåryggkjeglenebb, *Conirostrum sitticolor*, Blue-backed Conebill, Lafresnaye, 1840, (LC)

* Kalottkjeglenebb, *Conirostrum albifrons*, Capped Conebill, Lafresnaye, 1842, (LC)

* Tamarugokjeglenebb, *Conirostrum tamarugense*, Tamarugo Conebill, Johnson & Millie, 1972, (VU)

* Rustbrynkjeglenebb, *Conirostrum rufum*, Rufous-browed Conebill, Lafresnaye, 1843, (LC)

* Gråkjeglenebb, *Conirostrum cinereum*, Cinereous Conebill, Lafresnaye & d'Orbigny, 1838, (LC)

## Kjelder
* BirdLife International (2017) *[http://datazone.birdlife.org/quicksearch?qs=Dacnis IUCN Red List for birds]* Henta frå http://www.birdlife.org 5. november 2017
* (2017). Søk på artar i slekta Conirostrum i: del Hoyo, J., Elliott, A., Sargatal, J., Christie, D.A. & de Juana, E. (red.). Handbook of the Birds of the World Alive. Lynx Edicions, Barcelona. Hypertekst 'Species table', henta 4. november 2017 
* Schulenberg, T., Stotz, D. Lane, D., O'Neill, J, & Parker, T. *Birds of Peru*. Christopher Helm, London. (2007) ISBN 978-0-7136-8673-9

;Referansar

## Bakgrunnsstoff
Hermagor-Pressegger See

**Hermagor-Pressegger See** er ein kommune i distriktet Hermagor i forbundslandet Kärnten i Austerrike. Kommunen har ei flatevidd på 205,4 km² og i kring 6&nbsp;800 ibuarar. Hermagor ligg 602 meter over havet,

Turismen har dei seinare åra vorte hovudnæring i kommunen, der eit stort skianlegg er sentralt om vinteren og bruken av Pressegg-vatnet står i sentrum om sommaren.

## Kjelder

**Denne artikkelen bygger på «[[:de:Hermagor-Pressegger See|Hermagor-Pressegger See]]» frå ,  den 8. november 2017.*
Bernt Lynge

**Bernt Arne Lynge** () var ein norsk botanikar som var professor ved Universitetet i Oslo. Han var ein av verdas fremste kjennarar av lav.

Far til Lynge var kjøpmann i Lyngør. Sjølv vart han cand.real. frå universitetet i Kristiania i 1909. Allereie frå 1906 var han assistent i Botanisk hage i Oslo og i 1915 konservator ved Botanisk museum i Oslo, som akkurat hadde flytta til nye lokale i bydelen Tøyen.

År 1917 tok Lynge doktorgraden og frå august 1918 var han dosent i systematisk botanikk ved universitetet. I 1921 deltok han i Holtedahl-ekspedisjonen til Novaja Semlja. Våren 1935 vart Lynge utnemnd til professor i botanikk.

Lynge var med i Det Norske Videnskaps-Akademi og medlem i Tromsø Museum.

## Kjelder
*Norsk Allkunnebok. VIII. bandet. 1957
NM i skiskyting 1992

**Noregsmeisterskapen i skiskyting 1992**, den 34. i rekka, vart avvikla på Skrautvål i Nord-Aurdal kommune 
dagane 9.-12. januar 1992. 

## Menn
### 20 km



Dato: 9. januar 1992


### 10 km



Dato: 11. januar 1992


### 4 x 7,5 km stafett



Dato: 12. januar 1992


## Kvinner
### 15 km



Dato: 9. januar 1992


### 7,5 km



Dato: 11. januar 1992


### 3 x 7,5 km stafett



Dato: 12. januar 1992


## Kjelder
**Sportsboken 92-93*. Sportsboken As/VG. 1992.
Claus Neergaard

**Claus Marius Neergaard** () var ein norsk jurist og byråkrat frå Kristiansund som representerte Arbeidarpartiet på Stortinget 1961-65.

Neergaard var son til ein kjøpmann. Han utdanna seg ved Oslo kommunale handelsskole og vart i 1936 cand.jur. frå universitetet. Det neste tiåret var han sakførar i heimbyen. I 1946 fekk han stillinga som kontorsjef og styrar av Husbanken sin filial for Nordmøre og Romsdal, ein jobb han hadde til 1965. Han vart då tilsett direktør i Studieselskapet for Nordmøres Næringsliv, samstundes som han tok opp att advokatpraksisen i Kristiansund.

Valperioden 1961-65 var Neergaard stortingsrepresentant frå Møre og Romsdal og for Arbeidarpartiet. Dei fire åra var han sekretær i Protokollkomiteen.

## Kjelder
*Stortingsbiografi
Leo Hjortsø

**Leo Hjortsø**, eigenleg Leo Erwyn Hjortsø (), var ein dansk klassisk filolog, lektor, omsetjar og forfattar med klassisk gresk språk, litteratur og mytologi som sitt spesialfelt. Han var ein ivrig formidlar av gresk kultur frå den klassiske oldtida og fram til våre dagar, og står attom fleire omsetjingar til dansk av klassisk gresk litteratur, ofte i samarbeid med andre fagfolk. Dessutan har han skrive fleire bøker om kulturen i Hellas i antikken og i notida. I Noreg er han særleg kjend for boka om gresk mytologi, som er kome ut i norsk omsetjing.

## Fotnotar

## Bakgrunnsstoff
*Om Leo Hjortsø i Den Store Danske-''Dansk Biografisk Leksikon''
Kirkuk guvernement

**Kirkuk guvernement** (kurdisk پارێزگای کەرکووک *Parêzgay Kerkûk*; ; gammalsyrisk ܟܪܟ ܣܠܘܟ *Karḵ Sloḵ*) er eit guvernement i Nord-Irak. Guvernementet har eit areal på 9&nbsp;679&nbsp;km². I 2017 vart det estimert at folketalet var over 1,2 millionar innbyggjarar. Provinshovudstaden er byen Kirkuk. Det er delt inn i fire distrikt.

Frå 1976 til 2006 vart det kalla **At-Ta'mim guvernement**, som tyder 'Nasjonalisering' og syner til dei statseigde olje- og naturgassreservane i regionen. Før 1976 hadde det heitt Kirkuk guvernement.

## Distrikt

## Kjelder

**Denne artikkelen bygger på «[[:en:Kirkuk Governorate|Kirkuk Governorate]]» frå ,  den 8. november 2017.* 
*** oppgav desse kjeldene:*

## Bakgrunnsstoff
Maysan guvernement

**Maysan guvernement** () er eit guvernement søraust i Irak, ved grensa til Iran. Det administrative senteret er byen Amarah. Før 1976 hadde det heitt Amara guvernement.

## Andre språk
Regionen vart kalla *Messène* (gammalgresk Μεσσήνη) av dei gamle grekarane (Strabon), *Mays̲h̲an* på gammalsyrisk, *Mēs̲h̲ān* på mellompersisk og partisk (𐭌𐭉𐭔𐭍, Myšn), *Mēs̲h̲un* på armensk, *Maysān* (ميسان) på arabisk og *T’iao-tche* i Han-kjelder. 

Dei fleste innbyggjarane er sjia-arabarar. I sør ligg mange av Dei mesopotamiske sumpene, og området har tradisjonelt vore heimstad til mange sumparabarar. 

## Historie
Aleksander den store grunnla byen Kharax Spasinu i 324 fvt. i denne regionen. Byen vart seinare hovudstad i Kharakene. Byen finst som ruinar i Naysan.

Området leid stort under den iransk-irakiske krigen og var då ei stor slagmark, og igjen under det irakiske opprøret i 1991.

## Distrikt
* Ali Al-Gharbi (علي_الغربي)
* Amara (العمارة)
* Al-Kahla (الكحلاء)
* Al-Maimouna (الميمونة)
* Al-Mejar Al-Kabi (المجر الكبير)
* Qal'at Saleh (قلعة صالح)

## Kjelder

**Denne artikkelen bygger på «[[:en:Maysan Governorate|Maysan Governorate]]» frå ,  den 8. november 2017.* 
*** oppgav desse kjeldene:*

## Bakgrunnsstoff
NM i skiskyting 1991

**Noregsmeisterskapen i skiskyting 1991**, den 33. i rekka, vart avvikla på Steinkjer dagane 10.-13. januar 1991. Juniormeisterskapen fann stad same staden til same tid.

## Menn
### 20 km



Dato: 10. januar 1991


### 10 km



Dato: 12. januar 1991


### 4 x 7,5 km stafett



Dato: 13. januar 1991


## Kvinner
### 15 km



Dato: 10. januar 1991


### 7,5 km



Dato: 12. januar 1991


### 3 x 7,5 km stafett



Dato: 13. januar 1991


## Kjelder
**Sportsboken 91-92*. Sportsboken As/VG. 1991.
Muthanna guvernement

**Muthanna guvernement** () er eit guvernement i Irak, kalla opp etter den arabiske generalen al-Muthanna ibn Haritha frå 600-talet. Det ligg sør i landet ved grensa til Saudi-Arabia. Det administrative senteret er byen Samawah.

Før 1976 var guvernementet ein del av Diwaniya guvernement, som i dag er ein del av Najaf guvernement og Al-Qādisiyyah guvernement.

Samawah ligg like ved den sumerisk-babylonske oldtidsbyen Uruk (arameisk *Erech*), som kan vere opphavet til namnet «Irak». Etter Babylon fekk lågare status då selevkidane grunnla Seleucia, vart Uruk den største byen sør i Babylonia. Namnet hans, *Erech*, fortrengde etterkvart *Babili* (Babylonia), sidan byen varte langt lengre enn den tidlegare hovudstaden, fram til 600-talet. 

## Kjelder

**Denne artikkelen bygger på «[[:en:Muthanna Governorate|Muthanna Governorate]]» frå ,  den 8. november 2017.* 
*** oppgav desse kjeldene:*

## Bakgrunnsstoff
Najaf guvernement

**Najaf guvernement** ( ) er eit guvernement sentralt og sør i Irak. Det administrative senteret er Najaf. Den andre store byen i provinsen er Al Kufah. Begge byane er heilage for sjia-muslimane, som utgjer den største delen av folkesetanden. Før 1976 var provinsen ein del av Karbala guvernement.

## Distrikt
* Najaf-distriktet
* Kufa-distriktet
* Al-Manathera-distriktet
* Al-Meshkhab-distriktet

## Kjelder

**Denne artikkelen bygger på «[[:en:Najaf Governorate|Najaf Governorate]]» frå ,  den 8. november 2017.* 
*** oppgav desse kjeldene:*

## Bakgrunnsstoff
Salah ad Din guvernement

**Saladin** eller **Salah ad Din guvernement** () er eit guvernement i Irak, nord for Bagdad. Guvernementet har eit areal på 24&nbsp;363&nbsp;km². I 2003 hadde provinsen like over éin million innbyggjarar. Det administrative senteret er Tikrit, men Samarra, som òg ligg i guvernementet er ein langt større by. I 1976 vart guvernement ein del av Bagdad guvernement.

Provinsen er kalla opp etter Saladin (skriven *Salah ad-Din* med moderne latinsk transkripsjon av arabisk), ein muslimsk leiar som slo krossfararane ved Hattin, og som kom frå provinsen. Salah ad Din var heimstaden til Saddam Hussein. Han var fødd i Al-Awja, ein by nær Tikrit.

## Oversyn

Fleire viktige religiøse og kulturelle stader ligg i Saladin guvernement. I Samarra, den største byen i guvernementet, ligg både Al-Askari-heilagdomen (ein viktig religiøs stad i sjiaislam der sjiaimamar frå 800- og 900-talet er gravlagd), Sardab, der imamen al-Mahdi frå 1100-talet gøymde seg, og Den store moskeen i Samarra med den særeigne minareten sin Malwiya.  Samarra var òg hovudstaden til abbasidane på 800-talet, og i dag er Abbasid Samarra ein verdsarvstad. Den nyassyriske oldtidsbyen Assur ligg i Al-Shirqat-distriktet ved breidda av Tigris. Andre stader i guvernementet er Krossfarardomen (القبة الصلبية) nord for Samarra og Al-`Ashaq-palasset (قصر العاشق).

## Sjølvstyre
I oktober 2011 erklærte styret i Saladin guvernement seg sjølv som ein delvis sjølvstyrt region i Irak. Guvernementet forklarte at erklæringa var eit svar til den irakiske regjeringa sin «dominans over provinsstyresmaktene». Saladin, som hovudsakleg vert styrt av sunniar, har òg håpa på at ved å erklære seg sjølv som sjølvstyrt region i Irak, så ville dei få meir økonomisk støtte frå staten. 

## Distrikt

* Al-Daur-distriktet (Al-Daur)
* Al-Shirqat-distriktet (Al-Shirqat)
* Baiji-distriktet (Baiji)
* Balad-distriktet (Balad)
* Samarra-distriktet (Samarra)
* Tikrit-distriktet (Tikrit)
* Tooz-distriktet (Tooz)
* Dujail-distriktet (Dujail)

## Byar
*Tikrit
*Baiji
*Balad
*Samarra
*Dujail
*Al-Dour
*Yathrib
*Al-Shirqat
*Sulaiman Bek
*Yankjah
*Touz
*Al Ishaqi
*Amirli
*Al Seniyah
*Al Dhuluiya
*Sa'ad i Irak
*Al-Faris(Bamerni)
*Al-Hajaj

## Kjelder

**Denne artikkelen bygger på «[[:en:Saladin Governorate|Saladin Governorate]]» frå ,  den 8. november 2017.* 
*** oppgav desse kjeldene:*

## Bakgrunnsstoff
Gustav Lærum

**Gustav Lærum** () var ein norsk bilethoggar og illustratør fødd i Fet i Akershus.

Lærum var son til ein trelasthandlar og voks opp i Kristiania. Sjølv arbeidde han ei tid som karikaturteiknar i moroblada Korsaren, Vikingen og Tyrihans og laga portrett for Verdens Gang og Ørebladet. Fleire av desse er samla i bøkene *Fra Uret til Grand* og *Norske Politici*.  Han illustrerte også bøker av Elias Kræmmer. Særleg vart Lærum kjend for sine karikaturar av berømte nordmenn som Henrik Ibsen og Ivar Aasen, for sine postkort og kartongbilete, mellom andre av Fridtjof Nansen.

Lærum laga òg statuar av Georg Stang, Henrik Angell, Gunnar Knudsen (Borgestad), general Oscar Wergeland (Kristiansand), Olav den heilage (Sarpsborg) og Niels Henrik Abel. Både som bilethoggar og teiknar laga han verk der portrettlikskapen var stor.

## Kjelder

* Norsk Allkunnebok. VIII. bandet. 1957
Kötschach-Mauthen

**Kötschach-Mauthen** er ein kommune i distriktet Hermagor i forbundslandet Kärnten i Austerrike. Kommunen har ei flatevidd på 154,9 km² og i kring 3&nbsp;400 ibuarar. 1500 menneske bur i kommunesenteret Kötschach i den øvre delen av Gailtal, 705 meter over havet.

## Kjelder

**Denne artikkelen bygger på «[[:de:Kötschach-Mauthen|Kötschach-Mauthen]]» frå ,  den 9. november 2017.*
NM i skiskyting 1993

**Noregsmeisterskapen i skiskyting 1993**, den 35. i rekka, var delt mellom arrangørstadene Brumunddal i Hedmark og Hattfjelldal i Nordland og vart avvikla i januar og februar 1993. 

## Menn
### 20 km



Dato: 27. februar 1993
Stad: Hattfjelldal


### 10 km



Dato: 9. januar 1993
Stad: Brumunddal


### 4 x 7,5 km stafett



Dato: 28. februar 1993
Stad: Hattfjelldal


## Kvinner
### 15 km



Dato: 27. februar 1993
Stad: Hattfjelldal


### 7,5 km



Dato: 9. januar 1993
Stad: Brumunddal


### 3 x 7,5 km stafett



Dato: 28. februar 1993
Stad: Hattfjelldal


## Kjelder
**Sportsboken 93-94*. Chr. Schibsteds Forlag. 1993.
Ninive guvernement

**Ninive guvernement** (også skrive **Ninawa**, ) er eit guvernement nord i Irak kring den assyriske oldtidsbyen Ninive. Det var ein viktig del av Assyria frå 2400-talet fvt. til 600-talet evt. Det har eit areal på 37&nbsp;323&nbsp;km² og kring 2,5 millionar innbyggjarar. Den største byen og provinshovudstaden er Mosul, som ligg på andre sida av Tigris frå ruinane av oldtidsbyen Ninive. Tal Afar er den nest største byen. Før 1976 vart det kalla Mosul guvernement og omfatta dagens Dohuk guvernement. 

Området er etnisk, religiøst og kulturelt mangfaldig og har vore utsett for åtak frå terroristorganisasjonen Den islamske staten, som erobra Mosul 10. juni 2014, og øydela mange religiøse stader og historiske ruinar og monument. Ein massiv offensiv for å ta attende byen vart sett i gang i oktober 2016.

## Geografi

Guvernementet grensa til Dohuk guvernement i nord, Erbil guvernement i aust, Saladin guvernement i søraust og Al Anbar guvernement i sør. I vest grensa det til Syria, hovudsakleg Al-Hasakah guvernement, i tillegg til Deir ez-Zor guvernement i sør.

### Administrative distrikt

Ninive guvernement består av 30 distrikt: 

Makhmur-distriktet, Aqrah-distriktet og den nordlege delen av Al-Shikhan-distriktet var tidlegare ein del av Ninive guvernement og har vore styrt av styresmaktene i Irakisk Kurdistan, sidan Mosul ikkje hadde kontroll over desse distrikta. I dag er Makhmur-distriktet ein del av Erbil guvernement.  Aqrah-distriktet og den nordlege delen av Al-Shikhan-distriktet er ein del av Dohuk guvernement.

## Kjelder

**Denne artikkelen bygger på «[[:en:Nineveh Governorate|Nineveh Governorate]]» frå ,  den 8. november 2017.* 
*** oppgav desse kjeldene:*

## Bakgrunnsstoff
Al-Qadisiyah guvernement

**Al-Qadisiyah guvernement** () er eit guvernement i Irak. Det ligg sentralt og sør i landet og har kring 1-1,5 millionar innbyggjarar. Det administrative senteret er Al Diwaniyah. Før 1976 var det ein del av ad-Diwāniyah guvernement, i lag med al-Muthannā og Najaf. Provinsen er kalla opp etter den historiske byen Al-Qādisiyah, åstad for slaget ved al-Qādisiyah, der styrkane til det islamske Rashidun-kalifatet i 636 evt. slo styrkane til Sasanideriket. Guvernement er hovudsakleg busett av sjia-arabarar. Det omfattar Dei mesopotamiske sumpene i Hor Aldelmj.

## Distrikt
*Hamza
*Shamiya
*Afak
*Diwaniya

## Kjelder

**Denne artikkelen bygger på «[[:en:Qadisiyyah Governorate|Qadisiyyah Governorate]]» frå ,  den 8. november 2017.* 

## Bakgrunnsstoff
Laurits Grønland

**Laurits Grønland** () var ein norsk jarnbanemann og politikar frå Nes i Buskerud som representerte Arbeidarpartiet på Stortinget frå 1937 til 1949.

Grønland var son til ein småbrukar i Nes. I barne- og ungdomsåra arbeidde han som gjetar, i skogen og på gard. År 1909 gjekk han Festningsartilleriet sin underoffiserskule på Oscarsborg og to år seinare tok han jarnbanane sin trafikkskule. Frå 1912 var Grønland tilsett i Noregs Statsbaner, fyrst som telegrafist til 1918, der etter stasjonert i Drammen som ekspeditør til 1937, fullmektig til 1939, fyrstefullmektig til 1948. Til sist var han NSB-sekretær i Drammen frå 1948 til han døydde.

Grønland var medlem av formannskapet i Skoger herad frå 1922 til 1940. Hausten 1936 vart han vald til stortingsrepresentant for Arbeidarpartiet frå Vestfold, attvald i 1945. På Stortinget var han perioden 1945-49 formann i Protokollkomiteen.

## Kjelder
*Stortingsbiografi
* 
*
Gåsvær

**Gåsvær** kan visa til:
* Gåsvær i Tromsø
* Gåsvær i Herøy
* Gåsvær i Meløy
* Gåsværet i Solund
* Gåsvær i Vikna
Gåsvær i Herøy

**Gåsvær** er eit fråflytta fiskevær i Herøy kommune i Nordland. Dei bebygde øyane er Nord-Gåsvær, Sør-Gåsvær, Flatøy og Innerodden. Gåsvær kapell ligg på Sør-Gåsvær. Dei siste fastbuande flytta frå Gåsvær i 1990. Hurtigbåtruta til Gåsvær vart lagd ned sommaren 2007. Mange av husa vert no brukte som fritids- og sommarhus.

## Næringar på Gåsvær
Fiske var viktigaste næringsveg på Gåsvær, men òg jordbruk var viktig, og det var vanleg med små fjøs med sauer og nokre få kyr. Det var vanleg med æhus til ærfuglane, der ein samla edderdun som vart reinsa og ramet og selt for bruk i  puter og dyner.

## Kjelder

**Denne artikkelen bygger på «[[:nb:Gåsvær (Herøy)|Gåsvær (Herøy)]]» frå ,  den 9. november 2017.*
Symra kino

**Symra kino** er ein kino på Lambertseter i Oslo. 
Kinoen tilhøyrer Oslo Kino, og er deira einaste kino utanfor Oslo sentrum.

Kinoen ligg i Cecilie Thoresens vei 23 på Lambertseter.
Han opna i 1965 som den første norske drabantbykinoen. Bygget var teikna av arkitektane Frode Rinnan og Olav Tveten. Namnet blei gjeve etter ein namnekonkurranse.

Opphavleg hadde kinoen éin sal med 432 sitjeplassar. I 2002 bestemte Oslo kommune seg for å selja kinoen, og i 2003 blei han stengd. Kommunen selde aksjane sine til Obos forretningsbygg i 2005. Kinoen opna att i 2006, før han var stengd frå 1. januar 2008 til 12. oktober 2010 for ombygging. I denne perioden blei han bygd om til to salar med høvesvis 207 og 93 sitjeplassar.

## Kjelder

* 
* 
----
**Denne artikkelen bygger på «[[:nb:Symra kino|Symra kino]]» frå ,  den 9. november 2017.*  

## Bakgrunnsstoff
* Symra ved nettstaden til Oslo Kino
Leikarringen Symra

**Symra** er ein leikarring i Bygdelagssamskipnaden i Oslo og Akershus stifta i 1960.
Leikarringen driv hovudsakleg med norsk folkedans, særleg dansar frå Møre og Romsdal.
Han driv også ein del med annan nordisk folkedans og med bunader og norsk folkemusikk.

Symra var opphavleg eit særlag i dei tre bygdelaga Sunnmøringen, Romsdalslaget og Nordmørslaget. I 1983 blei leikarringen eit sjølvstendig lag og dermed eit eige medlem i Noregs Ungdomslag.

## Kjelder
Tidsskriftet Symra

***Symra; En Aarbog for Norske Paa Begge Sider Af Havet*** eller berre ***Symra*** var eit norsk-amerikansk tidsskrift som blei gjeve ut i USA mellom 1905 og 1914. Innhaldet var for det meste på norsk, men det hadde også noko stoff på engelsk.

*Symra* blei først redigert og gjeve ut av Johannes B. Wist og Kristian Prestgard, som også var redaktørar for den norsk-amerikanske *[[Decorah-Posten]].* *Symra* blei trykka av  Decorah-posten's trykkeri i  Lutheran Publishing House, no ein hovudbygning ved Vesterheim Norwegian-American Museum i Decorah i Iowa.

I 1912 blei Symra Company omorganisert med Knut Gjerset frå Luther College, og P.J. Eikeland frå St. Olaf College som redaktørar. I tillegg til tidsskriftet gav Symra Company ut norskspråklege bøker som *Ameriká og Andre Digte* (1912) og *Efterladte Digte* (1914) av Agnes Mathilde Wergeland.  

*Symra* presenterte lyrikk og prosa av norske og norsk-amerikanske forfattarar og ein del engelskspråkleg litteratur. Kjende forfattarar presenterte på sidene var Peer Stromme, Knut Gjerset, Hjalmar Holand, Waldemar Ager, George T. Flom, Peter Laurentius Larsen, Ole Edvart Rølvaag og Kristofer Janson.
Det meste av stoffet var på norsk, men det blei også trykt ein del norsk-amerikansk litteratur på engelsk og engelske omsetjingar av norske dikt.
I tillegg til litteratur knytt til Noreg og norsk-amerikanarar finn ein også omtale og omsetjingar av amerikanske forfattarar  som Edgar Allan Poe
og av engelsk litteratur som Beowulf.

## Kjelder


**Delar av denne artikkelen bygger på «[[:en:Symra|Symra]]» frå ,  den 9. november 2017.*
Stord24

**Stord24** er ei norsk nettavis, etablert i Leirvik på Stord i 2017. Stord24 er ei lokal nyhendeavis for Stord og Sunnhordland, med næringsliv som hovudsatsing.

Selskapet Stord24 AS er eigd av redaktør og dagleg leiar Jonas Sætre, styreleiar Jostein Sydnes og Schibsted-selskapet *AS Lokalavisene*.

## Bakgrunnsstoff
* Stord24
Agnes Symra

**Agnes Symra** () var ein norsk skodespelar. 

Agnes Symra var fødd i Bergen som dotter av cand.theol. Johan Henrich Simonsen (født 1840) og Anne Margrethe Reimers (1844-1892). Ho debuterte på Den Nationale Scene i Bergen i 1893. I 1899 blei ho tilsett ved Nationaltheatret i dåverande Kristiania. 

I 1896 gifta Agnes Simonsen seg med teatermannen Halfdan Christensen. Ekteskapet blei oppløyst i 1904. Ho byrja å bruka namnet Agnes Symra i 1907.

Ifølgje oppslagsverket *[[Hvem er Hvem]]* frå 1912 var Symra særleg kjend som oppleser av «dramatisk digtning», blant anna av *[[Peer Gynt]]*, i både Skandinavia og Tyskland.

På Nationaltheatret sin turné i Tyskland og Austerrike i 1913 resiterte Agnes Symra utdrag frå *Peer Gynt*. Den fullstendige turnélista er ikkje kjend, men dei austerrikske byane Linz og Wels var blant spelestadene.

## Kjelder


**Denne artikkelen bygger på «[[:nb:Agnes Symra|Agnes Symra]]» frå ,  den 9. november 2017.*  
 
## Bakgrunnsstoff
* Stavanger Aftenblad 4. april 1909 - notiser om Agnes Symras opptredener i Haugesund og Stavanger
* Stavanger Aftenblad 15. november 1909 - notis med overskriften *Frøken Agnes Symra*: "Frøken Agnes Symra, som i februar agter at gi en oplæsningsaften i Stavanger, har i en række Berliner-aviser faat en udmerket omtale for fin oplæsningskunst. Saalædes skriver"Reichsanzeiger": *"For nogle dager siden introducerede frøken Agnes Symra fra Stockholm sig hersteds i (---) som en høitbegavet recitatrice. Hun foredrog Ibsens dramatiske digt "Peer Gynt"(---)"*
Jørgen B. Lysholm

**Jørgen Bernhoft Lysholm** () var ein  norsk forretningsmann og industrigründer i fødebyen Trondheim. Han var farfar til Bjarne Lysholm.

Lysholm var son til ein kjøpmann. I 1821 grunnla han eit brenneri- og destillasjonsfirma i Trondheim og dreiv produksjon og handel med brennevin og vin. Akevitten Lysholm er kalla opp etter han. To søner tok over firmaet då han døydde 47 år gammal i Frankfurt am Main.
 
## Kjelder
* Norsk Allkunnebok. VIII. bandet. 1957
NM i skiskyting 1994

**Noregsmeisterskapen i skiskyting 1994**, den 36. i rekka, vart avvikla i Orkdal i Sør-Trøndelag i tida 1.-6. mars 1994. 

## Menn
### 20 km





### 10 km





### 4 x 7,5 km stafett



Dato: 6. mars 1994


## Kvinner
### 15 km





### 7,5 km





### 3 x 7,5 km stafett



Dato: 6. mars 1994


## Kjelder
**Sportsboken 94-95*. Chr. Schibsteds Forlag. 1994.
Trond Kleppen

**Trond Kleppen** () er tidlegare ass. rådmann og rådmann i Ål kommune (1996-2008).

I 1996 vart han tilsett som assisterande rådmann i Ål kommune fram til han tok over rådmannstillinga i 2002. I 2008 gikk han av med pensjon etter 12 år ved rådmannskontoret i Ål. Etter pensjonering tok han i 3-4 år mindre prosjektjobbar i Hallingdal Lokalmedisinske senter, Deaf Aid og ved Ål Folkehøgskole.

## Kjelder
Joachim Oppenheim

**Joachim Heinrich (Ḥayyim) Oppenheim** () var ein tsjekkisk forfattar og rabbinar av Toruń frå 1868 til 1891.

## Kjelder
Oppenheim (fleirtyding)

**Oppenheim **kan vera:

*Oppenheim, ein by i distriktet Mainz-Bingen i Rheinland-Pfalz i Tyskland
*Berthold Oppenheim (1867–1942), rabbinar 
*Joachim Oppenheim (1832–1891), forfattar og rabbinar 

## Sjå òg

*Oppenheimer
Sui-dynastiet

**Suidynastiet** (kinesisk skrift 隋朝, pinyin *Suí cháo*) var det dynastiet som gjenoppretta keisardømet i Kina etter ei lang tid med indre strid. Dynastiet hadde makta frå 581 til 618. 

Sui-dynastiet blei grunnlagd av keisar Wen (Yang Jian). Det hadde Chang'an (dagens Xi'an) som hovudstad. Dynastiet sameinte det nordlege og det sørlege Kina. Under det kortliva dynastiet gjennomførte ein store kanalprosjekt (frå 604 til 610 blei Keisarkanalen bygd), og økonomien gjorde store framskritt. Keisarane Wen og Yang utførte ei rekkje reformer: Ei utjamning av eigedomsretten til jordbruksland bidrog til å minska avstanden mellom fattig og rik og til ein auke av landbruksproduksjonen. Forsvaret blei styrkt, og Den kinesiske muren blei forlenga. Regjeringsmakta blei sentralisert, og myntsystemet blei standardisert. Det nominelt og offisielt konfutsianske keisarstyret fremja spreiinga av buddhismen i landet. 

Dette dynastiet er ofte blitt samanlikna med det tidlegare Qin-dynastiet. Dette var også eit kortliva dynasti, og det gjennomførte sine reformer med lite omsyn. Det blei sett igang storslåtte reformprosjekt, men desse kosta pengar og innsats. Det raske samanbrotet til Sui-dynastiet er blitt tilskrive dei diktatoriske og omsynslause krava til folket, som blei pålagd tunge skattebyrdar og mobilisert til tungt pliktarbeid, både med bygging av kanal og forsvarsmur. 

Under keisar Yangdi kom det til tre dårleg leia felttog not det nordkoreansk-mandsjuiske riket Goguryeo (612-614), og i 615 til eit tap for dei austlege køk-tyrkarane. Dette støkkja og svekka dynastiet ytterlegare. Samtidig var riket ramma av flaumar og hungersnaud. I 610 utløyste vanskane eit bondeopprør. Under desse omstenda valde keisar Yangdi å leggja ut på ei lystreise i sør, og forlét dermed det nordlege kjerneområdet til dynastiet. Straks, i 617, greip ein general kalla Li Yuan sjansen og erobra hovudstaden Chang'an, med støtte frå tyrkarkhanen Shibi) sjansen og erobra hovudstaden. Generalen grunnla Tang-dynastiet. Med grunngjevinga «Himmelen har forkasta Sui, lat oss berga oss sjølv» blei keisar Yangdi kvelt av sine eigne rådgjevarar i Jiangdu.

## Kjelder

**Denne artikkelen bygger på «[[:nb:Sui-dynastiet|Sui-dynastiet]]» frå ,  den 11. november 2017.*  
 
## Litteratur
* Woodbridge Bingham: *The Founding of the T'ang Dynasty: The Fall of the Sui and Rise of the T'ang*, Baltimore: Waverly Press, 1941.
* Patricia Ebrey: *The Cambridge Illustrated History of China*. Cambridge University Press, Hong Kong. 1996. ISBN 0-521-43519-6
* Denis C. Twitchett og John K. Fairbank: *The Cambridge History of China, Vol. 3, Sui and T'ang China, 589-906 AD*, Cambridge 1979.
* Arthur F. Wright: *The Sui Dynasty: The Unification of China. A.D. 581-617*. Alfred A. Knopf, New York, 1978. ISBN 0-394-49187-4 ; 0-394-32332-7.
Haakon O. Wika

**Haakon Olsen Wika** () var ein norsk gardbrukar, byråkrat og politikar frå Vega kommune i Nordland, som 1937-49 representerte Arbeidarpartiet på Stortinget.

Wika var son til ein gardbrukar og fiskar. Sjølv dreiv han fiske frå 1913 til -20. Der etter gjekk han Volda middelskule 1920/21 og Treiders handelsskule i Oslo 1923. Sidan var han gardbrukar heime på Vega og tidvis både likningssekretær, formannskapssekretær, forretningsførar i Vega trygdekasse og frå 1925 til 1938 heradskasserar i Vega.

Frå 1929 var Wika medlem i kommunestyret i Vega, ordførar 1948-65. Han var stortingsrepresentant frå Nordland for Arbeidarpartiet 1937-49. På Stortinget var han perioden 1945-49 medlem i Administrasjonskomiteen. Dei to åra 1964-65 var han ordførar for fylkestinget i Nordland. Elles var han medlem i Sosiallovkomiteen av 1937 og Brannlovkomiteen av 1947. Han var òg styremedlem 1961-72 i Naturskadefondet.

Wika var mykje interessert i historie og skreiv mellom anna tre band Vega bygdebok som kom ut i tida 1961–77. Han vart i 1976 tildelt Nordland fylkes kulturpris.

## Kjelder
*Stortingsbiografi
NM i skiskyting 1995

**Noregsmeisterskapen i skiskyting 1995**, den 37. i rekka, vart avvikla i Fet kommune i Akershus i tida 28. februar-5. mars 1995.

## Menn
### 20 km





### 10 km





### 4 x 7,5 km stafett



Dato: 5. mars 1995


## Kvinner
### 15 km





### 7,5 km





### 3 x 7,5 km stafett



Dato: 5. mars 1995


## Kjelder
**Sportsboken 95-96*. Chr. Schibsteds Forlag. 1995.
Kirchbach

**Kirchbach** er ein kommune i distriktet Hermagor i forbundslandet Kärnten i Austerrike. Kommunen har ei flatevidd på 99,1 km² og i kring 2&nbsp;650 ibuarar. Landsbyen Kirchbach ligg i Gailtal, 640 meter over havet.

Kommunen omfattar tre mindre landsbyar; Grafendorf, Kirchbach, Reisach, tre større grender og nokre små.

## Kjelder

**Denne artikkelen bygger på «[[:de:Kirchbach (Kärnten)|Kirchbach (Kärnten)]]» frå ,  den 11. november 2017.*
Klagenfurt-Land

**Klagenfurt-Land** er eit administrativt distrikt (Bezirk) i forbundslandet Kärnten i Austerrike. Distriktet ligg kringom byen Klagenfurt og dekker ei flatevidd på 766 km² der det bur 59&nbsp;000 ibuarar (2017). Forvaltningssetet for distriktet ligg i Klagenfurt by.

## Kommuneskipnaden
Distriktet består av 19 kommunar, av dei ein bykommune og åtte såkalla 'Marktgemeide'.

*Ebenthal in Kärnten
*Feistritz im Rosental
*Ferlach
*Grafenstein
*Keutschach am See
*Köttmannsdorf
*Krumpendorf am Wörthersee
*Ludmannsdorf
*Magdalensberg
*Maria Rain
*Maria Saal
*Maria Wörth
*Moosburg
*Poggersdorf
*Pörtschach am Wörther See
*Sankt Margareten im Rosental
*Schiefling am Wörthersee
*Techelsberg am Wörther See
*Zell

## Kjelder

**Denne artikkelen bygger på «[[:de:Bezirk Klagenfurt-Land|Bezirk Klagenfurt-Land]]» frå ,  den 11. november 2017.*
Sesam

**Sesam** (*Sesamum indicum*) er ein eittårig planteart i familien Pedaliaceae, kjend for sine oljerike frø.

Sesamplanten er ein steppegrasplante med opprette, forgreina og tetthåra stenglar. 
Han blir ca. 90 cm høg. Blada er lansettforma. Blomane er kvite og traktforma og blir ca. 3 cm lange.
Frukta er ein kapsel med talrike flate frø. 
Planten har ei sterk lukt.

Sesamfrø kan brukast som eit mildt krydder og til bakverk. 
Frøa inneheld opptil 50 % olje, sesamolje, som kan stå lenge utan å bli harsk. Ho blir brukt som matolje og til såpe og margarinproduksjon. Pressrestane blir brukt til kraftfôr. 

Ein dyrker sesam i Asia, Afrika og Amerika. Planten var kjend av romarane, og har heilt frå oldtida vore dyrka i middelhavslanda.

## Kjelder
*
Lotusfrø

**Lotusfrø** er etande frø frå lotusplanten og andre plantar i lotusslekta. Dei blir særleg brukt i asiatisk matlaging og tradisjonell medisin.
Frøa kan etast heile, knuste til ein masse eller dei kan brukast til urtete.

## Typar
Lotusfrø kan hentast direkte frå ein frøkapsel og etast, eller dei kan tørkast for å halda seg lenger.

Tørka lotusfrø kan vera brune eller kvite. Dei brune frøa er blitt hausta når frukta er mogen eller nesten mogen, medan dei kvite kjem frå ei frukt som har utvikla frø men ikkje mogna. Ein tek bort skal og membranar frå dei kvite frøa. Ein kan ta ut den bitre kimen med ei hol nål. Kimen i dei mogne frøa, som er hardare, blir som regel teken ut ved at ein bryt dei i to.

## Bruk

Ferske, rå lotusfrø blir selde i frøkapselen og etne ved at ein bryt laus enkeltfrø og fjernar det gummiakige skalet. Dei blir typisk berre etne og selde på stader der det veks mykje lotus, til dømes i øvre og sentrale Sind i Pakistan, der dei blir selde som *dodee*. I Manipur i Nordaust-India er dei kjende som *thamchet* og blir vanlegvis etne rå. Lotusfrø er også utbreidde i Nord-Colombia, særleg i byar som Barranquilla og Cartagena. Her blir dei vanlegvis kalla *martillo* og blir typisk etne rå.

Lotusfrø er utbreidde som småmat i Thailand, særleg i Surin-provinsen, der dei blir kalla *med-bua-op*. Dei blir selde som *pesteh daryayi* (پسته دریایی) eller 'pistasjnøtter frå havet' i Bandar-e Anzali i Iran. 

Tørka lotusfrø må blautleggjast over natta før ein bruker dei i matlaging. Deretter kan ein ha dei direkte i supper, congee (rissuppe/risgraut) eller andre retter.

Eit anna svært vanleg bruksområde er som lotusfrøpasta (kinesisk ), som er mykje brukt i kinesisk bakverk og i japanske dessertar.

Krystalliserte lotusfrø () blir laga ved at ein tørker lotusfrø etter at dei har blitt kokte i sirup. Dei er vanlege i kinesisk mattradisjon, særleg i samband med kinesisk nyttår.

Lotusfrø blir tillagt fleire helsebringande eigenskapar, og er mykje brukt i tradisjonell kinesisk medisin. Dette kan også forklara den utbreidde bruken i matlaging. Dei skal mellom anna hjelpa fordøyinga, motverka diaré og verka mot urinvegsinfeksjonar.

Den tørka bitre kimen blir nytta til å laga ein urtete (蓮子心茶) som ein reknar som helsebringande.

## Kjelder


**Denne artikkelen bygger på «[[:en:Lotus seed|Lotus seed]]» frå ,  den 11. november 2017.*  
 
## Bakgrunnsstoff
* Bitter Lotus or The germ lotus tea
Gan Jiang

**Gan Jiang** eller **Ganelva** (kinesisk skrift 赣江, pinyin *Gàn Jiāng*) er den største elva i den kinesiske provinsen Jiangxi. Ho renn gjennom innsjøen Poyang og så ut i Chang Jiang (Jangtzekiang). Elva har ei lengde på 758 km og eit nedslagsfelt på 81&nbsp;600 kvadratkilometer. Ho er hovudtransportåra for Nanchang.

## Referanser


**Denne artikkelen bygger på «[[:nb:Gan Jiang|Gan Jiang]]» frå ,  den 11. november 2017.*  
 
## Bakgrunnsstoff

* Gan Jiang ved Baidu Baike
Lotusfrøpasta

**Lotusfrøpasta** (tradisjonell kinesisk 蓮蓉, forenkla kinesisk 莲蓉, pinyin *lían róng*) er ein kostbar ingrediens laga av tørka lotusfrø. Han blir mykje brukt i kinesisk mat og i nærskylde mattradisjonar, som japansk mat.

Innan kinesisk matlaging blir pastaen særleg nytta som fyll i månekake, *[[baozi]]* og anna søtt bakverk. Han kan også nyttast i lotusfrøboller, ein utbreidd dim sum-rett.

## Kjelder

**Denne artikkelen bygger på «[[:nb:Lotusfrøpasta|Lotusfrøpasta]]» frå ,  den 11. november 2017.*
Ferlach

**Ferlach** er ein by og ein kommune i Klagenfurt-Land i forbundslandet Kärnten i Austerrike. Kommunen har ei flatevidd på 117,3 km² og i kring 7&nbsp;200 ibuarar. Byen Ferlach ligg sentralt i Rosental, 466 meter over havet, og er den sørlegaste i heile Austerrike. Til byen Klagenfurt i nord er det 18 km vegalangs og 10 km i luftlinje.

Ferlach fekk byprivilegiar i 1930 og er særleg kjend for produksjonen av jaktgevær. Om lag 4&nbsp;400 menneske bur i sjølve byen.

## Kjelder

**Denne artikkelen bygger på «[[:de:Ferlach|Ferlach]]» frå ,  den 11. november 2017.*
Cato Sverdrup

**Cato Andreas Sverdrup** () var ein norsk væreigar i Reine i Nordland. Han var stortingsrepresentant for Høgre i perioden mellom 1937 og 1948.

Far til Sverdrup var væreigar på Reine i Lofoten. Sjølv tok Cato Sverdrup og broren Sofus i 1917 over drifta av faren si handelsforretning under namnet S. & C. Sverdrup. Firmaet dreiv fiskeeksport, trandamperi, reiarverksemd og styrte fiskeværet Reine. I 1940 vart forretninga ført vidare som Sverdrup & Sverdrup. Under andre verdskrigen gjorde Cato Sverdrup teneste i Sjøforsvaret som sersjant og kapteinløytnant.

Sverdrup hadde gjennom åra ei rad med styre- og tillitsverv. Mellom anna var han formann 1919–1941 i Flakstad og Moskenes assuranseforening, 1931–1935 i Lofotens Handelsstands Forening, 1937–1940 i Norges tørrfiskeksportørers landsforening, medlem 1945–1948 i Norges Eksportråd og 1946–1948 styremedlem i AS Vesteraalens Dampskibsselskab.

Frå 1930 var Sverdrup medlem i landstyret til partiet Høgre og frå 1934 sat han òg i sentralstyret. Hausten 1936 vart han vald til stortingsmann frå Nordland, attvald i 1945. På Stortinget var Sverdrup medlem i Sjøfarts- og fiskerikomitéen og sentral i partileiinga til han døydde i 1948. I 1934 vart han utpeikt til medlem i Fiskerikomiteen av 1934.

## Kjelder
*
NM i skiskyting 1997

**Noregsmeisterskapen i skiskyting 1997**, den 39. i rekka, vart avvikla i Snåsa i Nord-Trøndelag dagane 13.-16. februar 1997.

## Menn
### 20 km





### 10 km





### 4 x 7,5 km stafett





## Kvinner
### 15 km





### 7,5 km





### 3 x 7,5 km stafett




## Kjelder
**Sportsboken 97-98*. Chr. Schibsteds Forlag. 1997.
Distriktet Eferding

**Distriktet Eferding** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 260 km² og har 32&nbsp;000 ibuarar (2017). Byen Eferding er administrasjonssenter for distriktet.

## Kommuneskipnaden
Distriktet omfattar 12 kommunar, av dei ein bykommune og tre såkalla 'Marktgemeide'.

*Alkoven
*Aschach an der Donau
*Eferding
*Fraham
*Haibach ob der Donau
*Hartkirchen
*Hinzenbach
*Prambachkirchen
*Pupping
*Scharten
*Sankt Marienkirchen an der Polsenz
*Stroheim

## Kjelder

**Denne artikkelen bygger på «[[:de:Bezirk Eferding|Bezirk Eferding]]» frå ,  den 12. november 2017.*
Distriktet Freistadt

**Distriktet Freistadt** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 994 km² og har 66&nbsp;000 ibuarar (2017). Byen Freistadt er administrasjonssenter for distriktet.

 

## Kommuneskipnaden
Distriktet omfattar 27 kommunar, av dei to bykommunar og 17 såkalla 'Marktgemeide'.

### Bykommunar
*Freistadt
*Pregarten

### 'Marktgemeinde'
*Bad Zell
*Gutau
*Hagenberg im Mühlkreis
*Kefermarkt
*Königswiesen
*Lasberg
*Leopoldschlag
*Liebenau
*Neumarkt im Mühlkreis
*Rainbach im Mühlkreis
*Sankt Leonhard bei Freistadt
*Sankt Oswald bei Freistadt
*Tragwein
*Unterweißenbach
*Wartberg ob der Aist
*Weitersfelden
*Windhaag bei Freistadt

### Kommunar
*Grünbach
*Hirschbach im Mühlkreis
*Kaltenberg
*Pierbach
*Sandl
*Schönau im Mühlkreis
*Unterweitersdorf
*Waldburg

## Kjelder

**Denne artikkelen bygger på «[[:de:Bezirk Freistadt|Bezirk Freistadt]]» frå ,  den 12. november 2017.*
Distriktet Gmunden

**Distriktet Gmunden** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 1433 km² og har 101&nbsp;000 ibuarar (2017). Byen Gmunden er administrasjonssenter for distriktet.

## Kommuneskipnaden
Distriktet omfattar 20 kommunar, av dei tre bykommunar og sju såkalla 'Marktgemeide'.

### Bykommunar
*Bad Ischl
*Gmunden
*Laakirchen

### 'Marktgemeinde'
*Altmünster
*Bad Goisern
*Ebensee
*Hallstatt
*Sankt Wolfgang im Salzkammergut
*Scharnstein
*Vorchdorf

### Kommunar
*Gosau
*Grünau im Almtal
*Gschwandt
*Kirchham
*Obertraun
*Ohlsdorf
*Pinsdorf
*Roitham
*Sankt Konrad
*Traunkirchen

## Kjelder

**Denne artikkelen bygger på «[[:de:Bezirk Gmunden|Bezirk Gmunden]]» frå ,  den 12. november 2017.*
Distriktet Grieskirchen

**Distriktet Grieskirchen** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 579 km² og har 64&nbsp;000 ibuarar (2017). Byen Grieskirchen er administrasjonssenter for distriktet.

## Kommuneskipnaden
Distriktet omfattar 33 kommunar, av dei to bykommunar og 14 såkalla 'Marktgemeide'.

*Aistersheim
*Bad Schallerbach
*Eschenau im Hausruckkreis (1176)
*Gallspach (2575)
*Gaspoltshofen
*Geboltskirchen (1412)
*Grieskirchen
*Haag am Hausruck (2047)
*Heiligenberg
*Hofkirchen an der Trattnach (1510)
*Kallham (2543)
*Kematen am Innbach (1262)
*Meggenhofen (1236)
*Michaelnbach (1232)
*Natternbach (2338)
*Neukirchen am Walde (1686)
*Neumarkt im Hausruckkreis (1447)
*Peuerbach
*Pollham
*Pötting
*Pram (1840)
*Rottenbach (1009)
*Schlüßlberg
*Sankt Agatha (2119)
*Sankt Georgen bei Grieskirchen
*Sankt Thomas
*Steegen (1124)
*Taufkirchen an der Trattnach (2093)
*Tollet
*Waizenkirchen
*Wallern an der Trattnach (2874)
*Weibern (1587)
*Wendling

## Kjelder

**Denne artikkelen bygger på «[[:de:Bezirk Grieskirchen|Bezirk Grieskirchen]]» frå ,  den 12. november 2017.*
Distriktet Kirchdorf

**Distriktet Kirchdorf** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 1239 km² og har 56&nbsp;000 ibuarar (2017). Byen Kirchdorf an der Krems er administrasjonssenter for distriktet.

## Kommuneskipnaden
Distriktet omfattar 23 kommunar, av dei ein bykommune og seks såkalla 'Marktgemeinde'.
*Edlbach
*Grünburg
*Hinterstoder
*Inzersdorf im Kremstal
*Kirchdorf an der Krems
*Klaus an der Pyhrnbahn
*Kremsmünster
*Micheldorf in Oberösterreich
*Molln
*Nußbach
*Oberschlierbach
*Pettenbach
*Ried im Traunkreis
*Rosenau am Hengstpaß
*Roßleithen
*Schlierbach
*Spital am Pyhrn
*St. Pankraz
*Steinbach am Ziehberg
*Steinbach an der Steyr
*Vorderstoder
*Wartberg an der Krems
*Windischgarsten

## Kjelder

**Denne artikkelen bygger på «[[:de:Bezirk Kirchdorf|Bezirk Kirchdorf]]» frå ,  den 12. november 2017.*
Linz-Land

**Linz-Land** er eit administrativt distrikt (*Bezirk*) i forbundslandet Oberösterreich i Austerrike. Distriktet dekker ei flatevidd på 460 km² og har ikring 147&nbsp;000 ibuarar (2017). Administrasjonssenteret for distriktet ligg i byen Linz.

## Kommuneskipnaden
Distriktet omfattar 22 kommunar, av dei fire bykommunar og sju såkalla *Marktgemeide*.

*Allhaming
*Ansfelden
*Asten
*Eggendorf im Traunkreis
*Enns
*Hagelsberg
*Hofkirchen im Traunkreis
*Hörsching
*Kematen an der Krems
*Kirchberg-Thening
*Kronstorf
*Leonding
*Neuhofen an der Krems
*Niderneukirchen
*Oftering
*Pasching
*Piberbach
*Pucking
*St. Florian
*St. Marian
*Traun
*Wilhering

## Kjelder

**Denne artikkelen bygger på «[[:de:Bezirk Linz-Land|Bezirk Linz-Land]]» frå ,  den 12. november 2017.*
Nanchangoppstanden

**Nanchangoppstanden** (kinesisk南昌起义, *Nánchāng Qǐyì*) var det første større væpna samanstøytet mellom Kuomintang og Det kinesiske kommunistpartiet under den kinesiske borgarkrigen. Konflikten braut ut 1. august 1927 då kommunistar organiserte seg mot Kuomintang og heldt byen i eit par dagar. 

Kommunnistane var leia av He Long og den seinare premierministeren Zhou Enlai. Dei stridande gruppene danna seinare kjernen av  Folkets frigjeringshær i Kina, og datoen er seinare blitt rekna som grunnleggingsdagen for hæren.

## Kjelder
Sulaymaniyah guvernement

**Sulaymaniyah guvernement** (sorani پارێزگای سلێمانی , ) er eit fjellendt guvernement i Irakisk Kurdistan. Hovudsstaden er byen Sulaymaniyah. Halabja guvernement var tidlegare Halabja-distriktet i Sulaymaniyah, før det vart skilt ut som eit eige guvernement i 2014.

## Distrikt

## Kjelder

**Denne artikkelen bygger på «[[:en:Sulaymaniyah Governorate|Sulaymaniyah Governorate]]» frå ,  den 13. november 2017.* 
*** oppgav desse kjeldene:*

## Bakgrunnsstoff
Wasit guvernement

**Wasit guvernement** ( ) er eit guvernement aust i Irak, søraust for Bagdad ved grensa til Iran. Før 1976 vart det kalla Kutprovinsen. Dei største byane er hovudstaden Al Kut og Al-Hai og Al-Suwaira. Guvernement består av Dei mesopotamiske sumpene i Shuwayja, Al-Attariyah og Hor Aldelmj. Namnet kjem frå det arabiske ordet som tyder «midten», sidan den tidlegare byen Wasit låg langs Tigris kring halvvegs mellom Bagdad og Basra. Wasit by vart fråflytta då Tigris endra lei.

## Historie
Den sumerike oldtidsbystaten Der ligg nær byen Badra.

Guvernement var vitne til harde kampar under Iran-Irak-krigen, særleg slaget ved myrene.

Under kampane i Irak våren 2004, tok Mahdi-armeen ei kort stund kontroll over hovudstaden Kut, frå 6. til 16. april, før han vart slått.

## Distrikt
* Al-Aziziyah
* Badra
* Al-Hai
* Kut
* Numaniyah
* Suwaira

## Demografi
Folketalet er opp mot 1,5 millionar. Dei fleste er sjia-arabarar. Myrene har tradisjonelt vore heimstad til mange sumparabarar. Her finst òg feyli-kurdarar i dei austlege byane Badra og Jassan.  Eit lite lurisk samfunn eksisterer aust i Kut.

I 2007 var arbeidsløysa på 10&nbsp;% og 35&nbsp;% av folkesetnaden vart rekna som fattige.

## Kjelder

**Denne artikkelen bygger på «[[:en:Wasit Governorate|Wasit Governorate]]» frå ,  den 13. november 2017.* 
*** oppgav desse kjeldene:*

## Bakgrunnsstoff
Johan O. Asmundvaag

**Johan Olaus Olsson Asmundvaag** () var ein norsk gardbrukar, bankkasserar og Høgre-politikar frå Hitra. Han var ordførar i Hitra i til saman seks år og stortingsrepresentant i tre periodar frå 1931 til 1945.

Asmundvaag var son til ein gardbrukar og tok i 1901 eksamen ved underoffisersskulen i Trondheim. I 1904 tok han over garden Hofstad i Hitra og var frå 1906 også kasserar i Hitra Sparebank. Samstundes deltok han i militærstellet, fyrst som sersjant frå 1908 og løytnant frå 1930. Frå 1938 var han lensmann i Hitra og Kvenvær til han døydde.

Asmundvaag var i fleire periodar medlem av heradsstyret i Hitra, ordførar 1913–16 og 1922–25, samt varaordførar 1931–34. Elles hadde han ei mengd offentlege verv, så som overformyndar i 24 år, formann i fattigstyret, overlikningsnemnda, verjerådet, soknerådet, krinssjukekassa, medlem i skulestyret, forliksrådet og utskiftingsmann,

Frå 1931 til 1945 var Asmundvaag stortingsmann frå landkrinsane i Sør-Trøndelag. Han var 1931-36 medlem i Post-, telegraf- og kystfartskomiteen og 1937-45 medlem i Veg- og jarnbanekomiteen.

## Kjelder
*
Hengedal

**Hengedal** eller **hengande dal** er ein dal som ender opp høgt i sida av ein djupare dal.

Ein hengedal er ofte blitt skapt av at ein mindre isbre har flote ut i ein større. Den større isbreen har skapt ein U-dal som hengedalen munnar ut i. 
Den mindre isbreen vil ha hatt mindre erosjonsevne enn den større, ettersom ho var tynnare og saktare.
Sidan begge isbreane hadde overflater som nådde same høgd, ser det ut som om den mindre dalen «heng» over hovuddalen. Dersom ein hardare bergart ligg over ein som er lausare, vil forskjellen i høgd mellom dalbotnen i den hengande dalen og hovuddalen auka over tid. Ofte blir det danna fossar i eller nær munningen av den hengande dalen.

## Kjelder


**Denne artikkelen bygger på «[[:nb:Hengedal|Hengedal]]» frå ,  den 13. november 2017.*  
 
## Bakgrunnsstoff
*
Gustav Forstrøm

**Gustav Bernhard Forstrøm** () var ein norsk mekanikar og verksmeister frå Slagen i Vestfold, som representerte Hordaland og Arbeidarpartiet på Stortinget frå 1937 til -45.

Forstrøm var son til ein sjømann. Frå 1893 arbeidde han sjølv på sjøen, mellom anna var han med på sel- og kvalfangst i Nordishavet, ved Hebridane og på Finnmarka. Han arbeidde òg på mekaniske verkstader i Tønsberg og Moss. I 1906 tok han eksamen ved Kristiania maskinistskole. To år seinare busette han seg i Odda i Hordaland då han byrja arbeide på Oddafabrikkene som mekanikar. I 1913 fekk han stilling som  verksmeister i verksemda i Odda.

Forstrøm var medlem av heradsstyret i Odda 1913-16, 1925-41 og 1945, ei tid var han varaordførar i heradet. Elles var han medlem i overlikningsnemnda i 21 år til 1945. Frå 1939 til -45 var han formann i forstandarskapet til den tekniske kveldsskulen i Odda.

Hausten 1933 vart Forstrøm nominert til andreplassen på Arbeidarpartiet si stortingsvalliste for Hordaland. Han vart vald inn på Stortinget med klar margin og attvald tre år seinare. På Stortinget var han 1934-36 medlem i Universitets- og fagskulekomiteen og 1937-45 i Protokollkomiteen.

## Kjelder
*
Petrokjemi

**Petrokjemi** er eit fagfelt innan kjemi som tek for seg stoff og reaksjonar av råvarer frå petroleum (råolje og naturgass). Faget er sentralt for prosessindustrien for olje og gass &ndash; petrokjemisk industri. Kjemikalia går gjerne gjennom fleire ulike typar prosessar, der det først blir framstilt halvfabrikata som igjen blir vidareforedla  til petrokjemiske produkt.

Petrokjemisk industri byrja for alvor å bli utvikla i USA under andre verdskrigen og i etterkrigstida. I Noreg blei verksemda viktig frå 1950-talet.

## Kjelder


**Denne artikkelen bygger på «[[:nb:Petrokjemi|Petrokjemi]]» frå ,  den 12. november 2017.*